ОШ“Слободан Јовић“ Волуја

12256 Волуја

Тел.012880 100, 012 670 520

**Обавештење о упису у први разред основне школе**

Поштовани родитељи,

Упис у први разред почиње од 01.04.2019. године и траје до 31.05.2019. године

У први разред школске 2019/2020. године уписује се свако дете које до почетка школске године има шест и по, а највише седам и по година. То значи да у школу ове године полазе деца рођена од 1. марта 2012. до 1. марта 2013. године.

Ако дете старије од седам и по година због болести и других разлога није уписано у први разред, може да се упише у први или одговарајући разред на основу претходне провере знања коју обавља тим састављен од наставника разредне наставе, педагога и психолога школе.

Такође, након провере спремности за полазак у школу, у први разред се може уписати и дете које има од шест и по година.

Потребна документа:

1.Извод из матичне књиге рођених (школа прибавља преко Софтвера Министарства, на основу захтева родитеља)

2. Уверење о пребивалишту детета (школа прибавља преко Софтвера Министарства, на основу захтева родитеља)

3. Потврду о похађању припремног предшколског програма – издаје установа (вртић или школа) у којој дете похађа предшколски програм, по окончању програма;

4. Доказ о обављеном лекарском прегледу и извршеној вакцинацији (може се донети и накнадно).

**Лекарски преглед**

Преглед у Дому здравља одвија се у три корака:

Kорак 1 > ИЗАБРАНИ ПЕДИЈАТАР – даје упуте за специјалистичке прегледе и лабораторијске анализе. Могуће је да прегледе специјалиста треба заказати, али то ће ваш педијатар да уради за ваше дете.

Kорак 2 > СПЕЦИЈАЛИСТИЧKИ ПРЕГЛЕДИ – оториноларинголог, офталмолог, физијатар, логопед, стоматолог и лабораторијске анализе крви и урина – крв се вади из прста, а узорак првог јутарњег урина доноси се од куће. У неким вртићима организују долазак стоматолога и физијатра у сам вртић, чиме се штеди време.

Kорак 3 > ИЗАБРАНИ ПЕДИЈАТАР – Завршни део систематског прегледа, провера вакциналног статуса и вакцинација. До уписа у основну школу дете је већ требало да буде вакцинисано против дифтерије, тетануса, дечје парализе, малих богиња, заушки и рубеола. Вакцинација пред полазак у основну школу обухвата: ДТ – против дифтерије и тетануса (друга ревакцинација); ОПВ – против дечје парализе (друга ревакцинација); ММР – ревакцинација против малих богиња, заушки и рубеоле.

**Упис и тестирање**

Сву прикупљену документацију донесите секретару школе. Тада ће вам бити и заказан термин за тестирање детета код школског психолога и педагога, или ћете о томе бити обавештени накнадно.

**Психолог испитује:**

Емотивну зрелост детета – колико је самостално, спремно да се одвоји од породице, да има обавезе;

Социјалну зрелост детета – колико је спремно „да седи мирно на часу“, да стиче пријатеље и продубљује познанства са вршњацима;

Интелектуалну зрелост детета – да ли дете може да стиче нова знања и на који начин.

У Волуји, 28.03.2019. године Директорка школе

Душица Јаношевић